CELEX: 62018TN0110
Language: et
Date: 2018-02-22 00:00:00
Title: Kohtuasi T-110/18: 22. veebruaril 2018 esitatud hagi – Grange Backup Power versus komisjon

14.5.2018   
            
            
               ET
            
            
               Euroopa Liidu Teataja
            
            
               C 166/33
            
         22. veebruaril 2018 esitatud hagi – Grange Backup Power versus komisjon
   (Kohtuasi T-110/18)
   (2018/C 166/43)
   Kohtumenetluse keel: inglise
   
      Pooled
   
   
      Hageja: Grange Backup Power Ltd (Dublin, Iirimaa) (esindajad: advokaadid M. Segura Catalán ja M. Clayton)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 24. novembri 2017. aasta otsus C(2017) 7789 final, mis käsitleb Iirimaa võimsuse tagamise mehhanismi (SA.44464 (2017/N)), mida Iirimaa rakendas;
            
         
               —
            
            
               tühistada komisjoni 24. novembri 2017. aasta otsus C(2017) 7794 final, mis käsitleb Põhja-Iiri võimsuse tagamise mehhanismi (SA.44465 (2017/N)), mida rakendas Ühendkuningriik; ja
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Hagi põhjenduseks esitab hageja ühe väite, mis tugineb asjaolule, et komisjon ei alustanud ametlikku uurimismenetlust vastavalt ELTL artikli 108 lõikele 2 ja menetluse aluseks oleva määruse (1) artikli 4 lõikele 4, sõltumata kahtlustest ülesaarelise võimsuse tagamise mehhanismi kooskõla suhtes riigiabi ja siseturgu käsitlevate eeskirjadega, rikkudes seega hageja menetluslikke õigusi. Väide koosneb neljast osast:
   
               —
            
            
               esimene osa viitab tõsistele raskustele, mis tekkisid menetluse ajal ja asjaoludes;
            
         
               —
            
            
               teises osas väidetakse, et komisjonil oleks pidanud tekkima kahtlus, kas võimsuse tagamise mehhanismi rahastamine on Euroopa Liidu toimimise lepinguga kooskõlas;
            
         
               —
            
            
               kolmandas osas väidetakse, et komisjonil oleks pidanud tekkima kahtlus, kas võimsuse tagamise mehhanism on kooskõlas siseturu nõuetega ning eelkõige keskkonna- ja energiaalase riigiabi suunistega aastateks 2014–2020; (2)
               
            
         
               —
            
            
               neljandas osas väidab hageja, et komisjonil oleks pidanud tekkima kahtlused oma hinnangus võimsuse tagamise mehhanismi kohta tulenevalt Ühendkuningriigi teatest, mis puudutas viimase lahkumist Euroopa Liidust.
            
         
      (1)  Nõukogu 13. juuli 2015. aasta määrus (EL) 2015/1589, millega kehtestatakse üksikasjalikud eeskirjad Euroopa Liidu toimimise lepingu artikli 108 kohaldamiseks (ELT 2015, L 248, lk 9).
   
      (2)  Komisjoni teatis – Keskkonna- ja energiaalase riigiabi suunised aastateks 2014–2020 (ELT 2014, C 200, lk 1).